《和林夫读老泉先生上欧阳公书韵》
宋代·李流谦

倚门抹青红，过者必反顾。
风雨不足凭，零落污黄土。
斯文有正不，神指亦难数。
两汉仅自支，崔蔡已衰暮。
老龙破风雷，一跃空万古。
贾胡贫失真，而况逢其富。
坚车行大逵，往往初必忤。
要知论贤愚，岂在遇不遇。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。